
Okirat száma: 2018/BÖLCSŐDE/1.
Módosító okirat

A Gólyahír Bölcsőde Sülysáp Város Önkormányzatának Képviselő-testülete által 2013. augusztus 15. napján kiadott alapító okiratát az államháztartásról szóló 2011. évi CXCV. törvény 8/A. §-a alapján – Sülysáp Város Önkormányzatának Képviselő-testülete …/2018. (I. 25.) ÖKT határozatára figyelemmel – a következők szerint módosítom:
1. Az alapító okirat 1-6. pontja helyébe a következő rendelkezések lépnek:

1. A költségvetési szerv
megnevezése, székhelye, telephelye

1.1. A költségvetési szerv

1.1.1. megnevezése: Gólyahír Bölcsőde
1.2. A költségvetési szerv
1.2.1. székhelye: 2241 Sülysáp, Szilvafasor u. 1.


2. A költségvetési szerv
alapításával és megszűnésével összefüggő rendelkezések

2.1. A költségvetési szerv alapításának dátuma: 2010. október 1.


2.2. A költségvetési szerv alapítására, átalakítására, megszüntetésére jogosult szerv

2.2.1. megnevezése: Sülysáp Város Önkormányzata

2.2.2. székhelye: 2241 Sülysáp, Szent István tér 1.
3. A költségvetési szerv irányítása, felügyelete

3.1. A költségvetési szerv irányító szervének

3.1.1. megnevezése: Sülysáp Város Önkormányzatának Képviselő-testülete


3.1.2. székhelye: 2241 Sülysáp, Szent István tér 1.


3.2. A költségvetési szerv fenntartójának

3.2.1. megnevezése: Sülysáp Város Önkormányzata


3.2.2. székhelye: 2241 Sülysáp, Szent István tér 1.
2. Az alapító okirat 7-10. pontja helyébe a következő rendelkezések lépnek:

4. 
A költségvetési szerv tevékenysége

4.1. A költségvetési szerv közfeladata: a gyermekek védelméről és a gyámügyi igazgatásról szóló 1997. évi XXXI. törvényben (a továbbiakban: Gyvt.) megállapított, a személyes gondoskodás körébe tartozó gyermekjóléti alapellátások közül a gyermekek napközbeni ellátása a Gyvt. 15. § (2) b) pontja és 41. §-a szerint, bölcsődei ellátás keretében a Gyvt. 42-43. §-a szerinti feltételekkel.
4.2. A költségvetési szerv főtevékenységének államháztartási szakágazati besorolása:

	
	szakágazat száma
	szakágazat megnevezése

	1
	889110
	Bölcsődei ellátás


4.3. A költségvetési szerv alaptevékenysége: 
4.3.1. Bölcsődei ellátás: a Gyvt. 42/A. §-ában meghatározott korú gyermekek napközbeni ellátása, szakszerű gondozása-nevelése, harmonikus testi-szellemi fejlődésének elősegítése az életkori és egyéni sajátosságok figyelembevételével. Korai fejlesztés, gondozás, fejlesztő felkészítés. 

4.3.2. Gyermekétkeztetés: a bölcsődében gondozott gyermekek étkeztetésének biztosítása.

4.4. A költségvetési szerv alaptevékenységének kormányzati funkció szerinti megjelölése:
	
	kormányzati funkciószám
	kormányzati funkció megnevezése

	1
	104031
	Gyermekek bölcsődében és mini bölcsődében történő ellátása

	2
	104035
	Gyermekétkeztetés bölcsődében, fogyatékosok nappali intézményében


4.5. A költségvetési szerv illetékessége, működési területe: Magyarország közigazgatási területe.

4.6. A költségvetési szerv vállalkozási tevékenységének felső határa: vállalkozási tevékenységet nem folytat.
3. Az alapító okirat 11-15. pontja helyébe a következő rendelkezések lépnek:

5. A költségvetési szerv szervezete és működése

5.1. A költségvetési szerv vezetőjének megbízási rendje: A vezető kiválasztása nyilvános pályázat útján történik. A vezetőt Sülysáp Város Önkormányzatának Képviselő-testülete választja meg, nevezi ki és menti fel, az egyéb munkáltatói jogokat felette a polgármester gyakorolja a közalkalmazottak jogállásáról szóló törvény és a vonatkozó miniszteri rendeletek alapján. A vezetői megbízás határozott időre, 5 év időtartamra szól. 

5.2. A költségvetési szervnél alkalmazásban álló személyek jogviszonya:

	
	foglalkoztatási jogviszony
	jogviszonyt szabályozó jogszabály

	1
	közalkalmazotti jogviszony
	1992. évi XXXIII. törvény a közalkalmazottak jogállásáról

	2
	megbízási jogviszony
	2013. évi V. törvény a Polgári Törvénykönyvről


4. Az alapító okirat 16. pontja elhagyásra kerül.

5. Az alapító okirat rendelkezései a jelen okiratban megjelölt módon átszámozásra kerülnek.

Jelen módosító okiratot a törzskönyvi nyilvántartásba történő bejegyzés napjától kell alkalmazni.
Kelt: Sülysáp, 2018. január 25.
P.H.
Horinka László
polgármester

